**Forslag til årsmøte i: Sagene IF 2025**

**Fra: Hovedstyret**

**Tittel på forslag: Endring av Sagene IFs lov § 10 (3), pkt. 14 a.**

**Forslag:**

Styret med leder, nestleder, 4 styremedlemmer, 1 styremedlem under 26 år som representerer klubbens ungdom.

(Som en følge av dette vil også siste setning i tredje siste ledd av § 10 (3) strykes)

**Begrunnelse:**

Hovedstyret foreslår altså å redusere antall medlemmer i styret. Fram til nå har vi i tillegg til de nevnte også hatt 1 styremedlem, med personlig varamedlem, for hver av gruppene i foreningen. Disse personene har den samme rollen og ansvaret som de førstnevnte medlemmene av styret. De teller også med når det avklares om styret er vedtaksføre i sine møter. I henhold til NIFs lov § 2-9 må da et flertall av styrets medlemmer være til stede. I henhold til vår Organisasjonsplan, vedtatt på årsmøtet 2024, betyr det at 11 (av 21) medlemmer av styret må være på plass for at det kan bli fattet lovlige vedtak. Vi har mange eksempler på at vi ikke har hatt et slikt antall til stede på møtene.

For å sikre en god kontakt mellom hovedstyret og gruppene i Sagene IF forplikter hovedstyret seg til å avholde minimum 3 ledermøter per år der styret, grupperepresentanter og representanter fra de ansatte (inkl. daglig leder) vil delta. På disse møtene kan alle deltakere gi innspill til temaer, men det er naturlig at både evaluering, diskusjon om framtidig drift og utvikling samt løsning av daglige oppgaver inngår.

Ved en reduksjon i antall styremedlemmer blir man lettere beslutningsdyktig, tydeliggjør ansvaret og frigjør tillitsvalgte for andre oppgaver i gruppene.

Oslo, 6.2.2025

\_\_\_\_\_\_\_\_\_\_\_\_\_\_\_

Einar Eriksen